Manolo Civera: “La Vuelta a España serà un gran aparador per a Llíria”
13 de Gener de 2017

L'alcalde Manolo Civera ha afirmat que la inclusió de Llíria en la Vuelta Ciclista a España de 2017 “suposarà un mitjà de promoció impagable de la nostra ciutat, que vorà projectat el seu nom no sols en el territori nacional sinó també entre els aficionats al ciclisme de tot el món”.

El primer edil va assistir ahir a Madrid, junt amb l'edil de Turisme Ferran Pina, a la presentació de l'edició de 2017, on es va desvelar el recorregut definitiu de la ronda espanyola. La localitat edetana acollirà, per primera vegada en la seua història, l'eixida d'una prova de la Vuelta. Fins al moment, Llíria havia sigut només testimoni del pas del gran grup d'estacompetició i havia albergat metes volants.

La sèptima etapa de la carrera partirà de la capital del Camp de Túria el 25 agost per a realitzar una ruta de 205,2 quilòmetres, la més llarga de la present edició i que finalitzarà a la ciutat de Conca.

Manolo Civera ha ressaltat “l'orgull per al municipi de ser un dels protagonistes enguany d'este gran esdeveniment esportiu, ja que ens oferix una extraordinari aparador per a mostrar elsatractius turístics de Llíria. Un esdeveniment d'estes característiques és fer realitat allò de posar a Llíria en el mapa”.

A més, espera que “els carrers de la ciutat es s'omplin d'espectadors eixe dia per a disfrutar amb la carrera i estar prop dels ciclistes en el control de firmes i poder participar de la caravana publicitària”.